Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 788/13/8811	Trebišov, 19.11.2013
EEČ : 2-69-637-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX  
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1090/MI-13.
	Dňa 17.08.2013 o 17.50 h v katastrálnom území obce XXXXX odcudzil 6 ks úborov slnečnice z osiateho poľa nachádzajúceho sa na parcele č. 874, vedenej ako orná pôda, ktorá patrí do poľnohospodárskeho pôdneho fondu, čím takto pre poškodenú firmu XXXXX spôsobil škodu vo výške 3,- €. 

Odôvodnenie: 
Uznesením povereného policajta OO PZ XXXXX, sp. zn. ORP-1090/MI-TV-2013 zo 04.10.2013 bolo vznesené obvinenie XXXXX za prečin krádeže podľa § 212 ods. 2 písm. d Tr. zákona, na tom skutkovom základe, ako je uvedené vo výroku tohto uznesenia. 

Dňa 14.10.2013 bol udelený súhlas prokurátora tunajšej prokuratúry na vykonanie mediácie na Okresnom súde v Trebišove. 

V rámci mediačného konania sa uskutočnila na Okresnom súde v Trebišove dňa 31.10.2013 mediácia za prítomnosti obvineného XXXXX a poškodenej strany XXXXX XXXXX, zastúpená XXXXX, kde obvinený  ako aj poškodený dali súhlas k mediácii a obvinený XXXXX uviedol, že súhlasí so zmierom a  vyhlásil, že spáchal skutok, pre ktorý je stíhaný, toto vyhlásenie bolo slobodné a vážne a nebolo vykonané pod nijakým nátlakom. Taktiež bolo zástupcom poškodenej strany XXXXX XXXXX XXXXX vyhlásené, že od obvineného si nenárokuje žiadnu škodu, pretože odcudzené slnečnice im boli vrátené. 

Zástupca poškodenej strany XXXXX prehlásil, že súhlasí so zmierom a vyhlásil, že jeho nároky v predmetnej veci sú plne uspokojené, nakoľko odcudzené slnečnice im boli vrátené.
 
Dňa 04.11.2013 zložil obv. XXXXX na účet Krajskej prokuratúry v Košiciach peňažnú sumu vo výške 80,- €. Obvinený určil 50% zo zloženej sumy, t. j. 40,- € štátu na peňažnú pomoc poškodeným podľa osobitného predpisu a 50 % dlžnej sumy, t. j. 40,- € XXXXX

Z uvedeného teda vyplýva, že obvinený i poškodený súhlasili so schválením zmieru, obvinený vyhlásil, že spáchal skutok, pre ktorý je stíhaný, škoda bola uhradená a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci a preto zmier medzi obvineným  na jednej strane a poškodeným na strane druhej schválil a trestné stíhanie proti obvinenému XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby bolo 50 % zo sumy zloženej poukázaných na všeobecne prospešné účely, teda suma 40,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. suma 40,- € poukázaných na účet XXXXX

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor